
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Маслодобивна фабрика в гр. Бойчиновци с оператор „Мак-оил-2” ЕООД, гр. Козлодуй
Дата на извършване на проверката: 16.10.2019 г.

Място на извършване на проверката: гр. Бойчиновци
Проверени компоненти и фактори на околната среда:
· Въздух
· Води
· Отпадъци
· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ);
· Закон за водите (ЗВ);
· Закон за управление на отпадъците (ЗУО);
· Закон за защита от вредното въздействие на химичните вещества и смеси (ЗЗВВХВС).
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-312/15.10.2019 г. на Директора на РИОСВ – Монтана за извършване на комплексна проверка на място на обект:  Маслодобивна фабрика в гр. Бойчиновци, с оператор „Мак-оил-2“ ЕООД,  гр. Козлодуй
На 16.10.2019 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2019 г. и Заповед № РД-312/15.10.2019 г. на Директора на РИОСВ – Монтана се извърши проверка на обекта и беше съставен Констативен протокол № КПКД-43/16.10.2019 г.
Проверени са:
· Сгради и съоръжения на територията на фабриката.
· Документи и данни, свързани със законовите и подзаконови нормативни актове по околна среда.
Констативна част:
Основна дейност, осъуществявана от дружеството на площадката на обекта, е производство на слънчогледово олио. При извършената проверка на място и въз основа на представените документи се установи, че за периода от предходната комплексна проверка (месец ноември 2016 г.) до настоящия момент на площадката на фабриката не е извършвана производствена дейност по преработка на слънчогледово семе и рафиниране на олио. Kъм момента на проверка се извършват пробни изпитвания за преработка на соя. 
По твърдения на представителя на дружеството, присъстващ по време на проверката, предстои демонтаж на съоръжения и тяхната продажба, с което на площадката на маслобойната няма да е възможно да бъде осъществявана производствената дейност по преработка на маслодайни суровини и добив на рафинирано олио. 


Дружеството осъществява дейност по бутилиране на олио в цеха за бутилиране (бивш цех за производство на майонеза), разположен в друг имот, от налични на площадката количества, произведени преди 2017 г. В момента на проверката са налични около 50 т олио, съхранявани в  цистерна с вместимост 500 т на площадката на фабриката.
 
1. Компонент „Въздух“


В маслодобивната фабрика източник на емисии на вредни вещества в атмосферния въздух е парен котел КМ-2,5, с входяща топлинна мощност 1,8 MW и гориво слънчогледова люспа  (скарно изгаряне). За периода от предходна проверка през 2016 г. котелът не е работил и не са извършвани СПИ на емисите на вредни вещества, изпускани в атмосферата. 

Хладилната инсталация за охлаждане на олиото се поддържа и се проверява за херметичност и течове от хладилен техник, който притежава актуален сертификат, издаден от ББКМ- София с валидност до 2020 г.
2. Компонент „Води”
Водоснабдяването на обекта с вода за питейно-битови цели е от водопроводната мрежа на населеното място. Дружеството е титуляр и на издадено от БДДР – Плевен Разрешително за водовземане от  шахтов кладенец. 
За ползване на воден обект – Сухо дере (старо корито на р. Ботуня) за заустване отпадъчните води от експлоатацията на фабриката на дружеството е издадено от БДДР – Плевен Разрешително. Предвид факта, че на плошадката на фабриката не е осъществявана производствена дейност по преработка на слънчогледово семе и рафиниране на олио, не са се формирали производствени отпадъчни води и не е извършван собствен мониторинг. 










3. Фактор „Отпадъци”
През проверявания период на обекта не са генерирани отпадъци. Операторът води необходимата отчетност на количествата образувани и предадени отпадъци в заверени от РИОСВ – Монтана отчетни книги. Има записи минимум веднъж месечно. Отбелязани са нулеви количества. Дружеството е лице по чл. 14, ал. 1 от ЗУО – пуска на вътрешния пазар опаковани стоки, след употребата на които се образуват масово разпространени отпадъци от опаковки. Оператора изпълнява задълженията си по чл. 14, ал. 2 от ЗУО като участва в колективна система, съгласно сключен договор с организация по оползотворяване и представено актуално удостоверение със срок на действие до 31.12.2019 г. Представени са актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктова такса. Съгласно заповед № РД – 386/15.05.2019 г. на министъра на ОСВ, дружеството е освободено от заплащане на продуктова такса на ПУДООС за 2018 г.

4. Фактор „ОХВ”

По Приложение на ЗЗВВХВС за производствената дейност не се употребяват ОХВ и смеси. Извън производствените помещения е наличен един брой празен IBC контейнер, в който се е съхранявала натриева основа. В цех „Рафинерия“ (не работи) се съхраняват 5 броя туби по 35 литра фосфорна киселина. 








Заключение:
На площадката на фабриката за периода от предходната комплексна проверка през месец ноември 2016 г. до настоящия момент не е извършвана производствена дейност по преработка на слънчогледово семе и рафиниране на олио. Операторът ще уведоми РИОСВ – Монтана за извършеното демонтиране на някои от съоръженията за преработка на маслодайни суровини и рафиниране на олио, с което ще се преустанови възможността за извършване на производствена дейност на площадката.  
Предписания: Не са дадени
Приоритети за последваща контролна дейност: Законосъобразно управление на отпадъците, водите и чистота на атмосферния въздух. 

